mSchools Mobile Learning Awards és un concurs i cerimònia de lliurament de premis que reconeix els projectes creats per docents i escoles de Catalunya en l'àmbit de la transformació de l'educació mitjançant l'ús de les tecnologies digitals.
La cerimònia de la setena edició dels Mobile Learning Awards se celebrarà el 28 de febrer de 2019, dins el marc de l'esdeveniment anual més important de la indústria mòbil, el MWC Barcelona.
Els participants poden presentar-se a concurs en les següents modalitats:
Donar a conèixer les millors experiències d'aula desenvolupades per docents i que tinguin com a objectiu l'ús innovador i inclusiu de les tecnologies digitals.
Poden participar al concurs els docents de centres educatius de Catalunya que imparteixen: educació infantil, primària, secundària obligatòria, batxillerat, entre d'altres.
Inscripció i publicació de l'experiència
Criteris de valoració i selecció de guanyadors
D'entre totes les experiències presentades pels docents s'escolliran 3 finalistes i guanyadors.
Els criteris de valoració per a la selecció de les experiències finalistes seran: el grau de creativitat, de desenvolupament competencial i d'ús coherent i inclusiu de les tecnologies digitals.
D'entre les experiències finalistes, el Jurat establirà l'ordre guanyador valorant el grau d'innovació, inclusió educativa i de major impacte a l'aula.
Els docents finalistes rebran una invitació per a presentar les experiències dins l'esdeveniment de "Changing Education Together" de mSchools que es durà a terme el 28 de febrer de 2019 en el marc del MWC Barcelona.
El premi serà un curs impartit per l'European Schoolnet a Brussel·les sobre innovació educativa.
Els assistents exploraran un ampli ventall de recursos tecnològics aplicables a l'aula i podran aprendre i compartir amb docents d'altres centres educatius europeus.
El premi inclou vols, hotels, àpats i el cost del curs.
Les dates i el detall del programa del curs serà anunciat més endavant.
Consulteu les bases per saber els detalls del concurs
Donar a conèixer i compartir projectes de transformació digital de centres educatius de Catalunya.
Cal que siguin projectes que s'estiguin aplicant al centre educatiu o bé que s'hagin aplicat recentment.
El projecte pot fer incidència a una o més de les següents àrees del marc de transformació digital:
La convocatòria està oberta a dues categories de participants:
Els centres educatius de Catalunya que poden participar són els que imparteixen educació infantil, primària, secundària obligatòria, batxillerat, entre d'altres.
Inscripció i publicació del projecte
La inscripció i lliurament del projecte es farà a través d'aquest formulari d'inscripció, que romandrà obert del 26 d'octubre de 2018 a l'11 de febrer de 2019:
La inscripció serà formalitzada per:
Els finalistes rebran una invitació per a assistir i presentar els projectes dins l'esdeveniment de "Changing Education Together" de mSchools que es durà a terme el 28 de febrer de 2019 en el marc del MWC Barcelona.
Consulteu les bases per saber els detalls del concurs.
Consulteu en aquest enllaç una proposta de marc de transformació digital i que pot servir de referència de l'abast de dimensions en que poden aplicar els projectes.